Referat af møde i Ilisimatusarfiks Bestyrelse

26. september 2019 kl. 09:00 (grønlandsk tid)

Rektors Mødelokale, Ilimmarfik

Deltagere: *Minik Rosing, Karo Thomsen, Anne Marie Pahuus, Malik Hegelund Olsen, Malan Marnersdóttir, Flemming Nielsen, Mariia Simonsen, Bolethe Olsen, Ross Virginia (via Zoom), Rikke Østergaard, Ane Møller, Gitte Adler Reimer, Henriette Rosing, Johanne B. Tobiassen (til punkt 6) og Clement S. Sonne-Schmidt.*

|  |  |  |
| --- | --- | --- |
| Punkt Nr. | Dagsorden | Referat |

# Faste Punkter

|  |  |  |
| --- | --- | --- |
| 1 | Godkendelse af dagsorden | *Godkendt* |
| 2 | Eventuelle habilitetsspørgsmåljf. bestyrelsens forretningsorden § 20 stk. 2 har bestyrelsesmedlemmer pligt til tidligst muligt at informere bestyrelsen om sin eventuelle inhabilitet jf. bestemmelserne i sagsbehandlingsloven. | *Ingen* |
| 3 | Godkendelse og underskrivelse af referat fra seneste møde | *Der skal inkluderes budget og budgetopfølgning til bestyrelsesmøderne, når de er klar.* |
| 4 | Meddelelser fra formanden | *Der er besparelser i år, og vi skal prøve at undgå flere besparelser i fremtiden samt finde ud af hvorvidt besparelserne er en løbende proces.**- Bestyrelsen vil blive informeret om denne proces når der er ny information.**Der er ligeledes besparelser næste år ved Lærings budget, med midler der skulle være brugt til online kurser.* *- Det er regnskabsmæssigt muligt at tage midler andre steder fra, for at gennemføre planerne alligevel, men i praksis er der ikke steder hvor der kan tages så mange midler fra.**- Indtil beslutningen er endeligt igennem, vil vi blive ved med at gøre indvendinger.**Med hensyn til Kim Kielsen udtalelse om opbygning af Arktisk Universitet, må vi se det som støtte til at der er midler til at gennemføre de nødvendige uddannelser.*  |
| 5 | Meddelelser fra rektorSe eventuelt nyt profilmagasin om Ilisimatusarfik* Grønlandsk version: [https://s3-eu-west-1.amazonaws.com/unigl-filemanager-prod/80804/Profilmagasin%202019%20-%20grønlandsk.pdf](https://s3-eu-west-1.amazonaws.com/unigl-filemanager-prod/80804/Profilmagasin%202019%20-%20gr%C3%B8nlandsk.pdf)
* Dansk version: <https://s3-eu-west-1.amazonaws.com/unigl-filemanager-prod/80804/Profilmagasin%202019%20-%20dansk.pdf>
* Engelsk version: [https://s3-eu-west-1.amazonaws.com/unigl-filemanager-prod/80804/Profilmagasin%202019%20-%20engelsk.pdf](https://s3-eu-west-1.amazonaws.com/unigl-filemanager-prod/80804/Profilmagasin%202019%20-%20engelsk.pdf%C2%A0)
 | *Der er afholdt møde med den franske ambassadør omkring dem aftale vi har haft siden 2008 om tilknytning af attaché.**- Der vil her blive udarbejdet en mere konkret, skriftlig aftale. Bl.a. om at det gerne må være ph.d.-er der kan undervise på kandidatuddannelserne.**Der er underbemanding ved flere afdelinger, især Sygepleje og SLM.**SØJ bruger for tiden mange ressourcer på at lave nye studieordninger.**Ved Læring har afdelingsleder opsagt sin stilling.**Prorektor og Institutleder ved Sygepleje, Suzanne Møller, stopper desuden også, men vil fungere som konsulent indtil der findes en afløser.**- Der ventes med at opslå stilling som prorektor, indtil 2020, hvor vi kan se den finansielle situation og hvilket behov vi har.* *- Der er ansat flere nye TAP-medarbejdere, da det har været nødvendigt for det administrative personale at følge med de mange nye studerende og uddannelser.* *- Vi ønsker også næste år at ansætte en controller i regnskabsafdelingen.**Der er stadigt udfordringer med Økonomi- og personalestyrelsen, (ASA).**- Vi får ikke lov at give den løn og de tillæg vi gerne vil, og det gør det svært for os at holde fast på vores medarbejdere.**- Derudover oplever vi lange sagsbehandlingstider.**- Det er begge forhold der gør, at vi har mistet medarbejdere,**- Fremadrettet når vi rykker ASA får departementet meddelelse om det.* *- Meget kunne eventuelt læses ved ansættelse af en jurist, men økonomien skal være til det.**Til den seneste dimission var der rigtigt mange deltagende.* *Der er kommet lidt færre ansøgningen ved studiestart end sidste år, men der er til gengæld optaget en mere.**- Vi undersøger desuden muligheden for at vi kan optage endnu et hold på erhvervsøkonomi, hvor der i år var 70 ansøgere.**Vi har denne sommer afholdt vellykkede sommerkurser. Det giver liv i huset, og vi skal undersøge mulighederne for at gøre det hver sommer.**- Det giver ligeledes mulighed for at egne studerende der mangler ECTS point kan deltage.**- Det foreslås at i stedet for at køre sommerkurser hvert andet år, at man kunne gøre det 2 ud af 3 år.**- Det foreslås at man eventuelt kan søge midler til sommerkurser omkring sprog ved Nordplus.* *- Der er også interesse fra amerikanske studerende om at få ”academic credit” i Grønland, så når der er tiltag, bør de sendes til Ross til orientering.**Der arbejdes på et ”katalog” over de samarbejdsaftaler vi har, så studerende kan få et godt overblik og inspiration til hvad de kan vælge som udlandsophold.**- Ivalo & Minik fonden har fået en del udtalelser om udlandsophold som eventuelt kunne bruges til kataloget.**Der arbejdes stadigt på nyt studieadministrationssystem.* *Der arbejdes ligeledes på gennemførelsen af en studenterundersøgelse.**Der er gennemført større arbejde omkring udviklingen af sprogpolitik.* *- En af konklusionerne har været, at der skal være en større inklusion af alle tre sprog.**- Ligeledes skal vi være opmærksomme på, at en af de ting der gør Ilisimatusarfik unikt i forhold til andre universiteter netop er det grønlandske sprog.**- Det foreslås at man samler midler fra det amerikanske konsulat til engelskundervisning, den danske stat til danskundervisning og evt. Selvstyret til grønlandskundervisning til en sprogundervisningspulje – gerne i et nyt sprogcenter.**Fremadrettet vil vi gerne have en fastansat tolk/oversætter tilknyttet universitetet.* *Der arbejdes på en ny udgave af det populærvidenskabelige Ilisimatusaat – gerne til foråret.**- Den første udgave blev godt modtaget og giver vores forskere henvendelser fra folk der har læst det.**Der afholdes møde med ASA og departementet omkring indførelse af en ordning der giver mulighed for at tage ph.d.-forløb som en del af kandidatuddannelsen (som en 4+4-ordning).* *Der afholdes møde med departementet for at få deres syn på bl.a. hvad minimumsoptag skal være på hver uddannelse.*  |
| 6 | Økonomi – Perioderegnskab + Budget* Formålskontooversigt budgetopfølgning ultimo juni 2019 med dertil hørende bemærkninger
* Formålskontooversigt budgetopfølgning den 24. september 2019 med dertil hørende bemærkninger
 | *Der er lavet nyt korrigeret regnskab for 2018, da departementet har frataget os flere midler i 2018, uden at informere os.**- Det betyder at der for 2018 var et lille overforbrug på 19.000.**Regnskabet for de første 6 måneder af 2019 viser et forholdsvist højt forbrug på fællesområder. Dette er pga. udgifter til bl.a. implementering af persondatalov, nyt studieadministrationssystem samt oprettelse af nye kontorpladser.* *De enkelte afdelingers forbrug gennemgås – både efter de første 6 måneder og hvordan det ser ud pt.* *Det pointeres at de mange udgifter vi bruger, på vedligeholdelse af bygninger reelt ikke burde være vores udgifter, da det ikke er vores bygninger.* *- Det har dog ikke været muligt at få Selvstyret til at finansiere denne vedligeholdelse og det har været vedligeholdelse der har været nødvendigt for medarbejdernes arbejdsforhold.* |

# Opfølgning fra sidste møde(r)

|  |  |  |
| --- | --- | --- |
| 7 | Arbejdsgruppe for konference | *Arbejdsgruppen holdt møde 5. august.**Enighed om at konferencen er et projekt der bør videreføres.**- Det er dog et problem at initiativtageren til projektet ikke er en del af bestyrelsen længere.**- Forslag om at konferencen kunne laves som et folkemøde.**- Hvis det skal laves, skal det tydeliggøres for underviserne hvad formålet og gevinsten er.**- Det kan ligeledes være, at det er nogle andre der skal være tovholder på projektet – især hvis det netop er pointen at det ikke skal være for akademisk.* |
| 8 | Forskningsstrategier fra institutterneForskningskoordinator har samlet institutternes individuelle strategier til en samlet strategi for universitetet.Der er tale om et arbejdspapir som stadig kan ændres. | *Forskningskoordinator har samlet institutternes forskningsstrategier til en samlet strategi for universitetet.**- Der er dog stadig tale om et udkast.**- Strategien skal gøre det nemmere for politikere og udefrakommende at se hvad Ilisimatusarfik beskæftiger sig med at forskning.**Hvis man har forslag til ændringer, er man velkommen til at sende dem til Hans Kristian.* |
| 9 | KlimatiltagSom opfølgning på forrige møders forslag omkring klimatiltag, præsenteres her mulige konkrete tiltag. | *Den kommende bestyrelse skal opfordres til, at klima skal tænkes ind i den nye strategi når den fastlægges.**Fremover skal der være opmærksomhed på, at ligesom de økonomiske omkostninger ved nye tiltag skal medregnes, så skal klimaomkostninger også identificeres.**Der er de sidste år lavet mange klimatiltag, men mange af de tiltag vi gerne vil gennemføre (bæredygtigt merchandise, flere lokale råvarer i kantinen) vil kun kunne lade sig gøre hvis vi accepter at det vil give især de studerende store ekstraudgifter.**Der skal overvejes etableringen af en klimaarbejdsgruppe, som være rådgivende ift. Klimabelastning ved nye tiltag.* |

# Punkter til diskussion

|  |  |  |
| --- | --- | --- |
| 10 | Status på bestyrelsens strategi, selvevaluering samt ”testamente” til kommende bestyrelse.Som aftalt til mødet i maj, skal der til dette fysiske møde følges op status for bestyrelsens strategi.Bestyrelsen skal evaluere sig selv og der bør udarbejdes et ”testamente” til den kommende bestyrelse.Strategien 2015-2020 kan findes her:<https://da.uni.gl/om-os/bestyrelse/ilisimatusarfik-strategi-2015-2020.aspx> | *Der skal laves en status for hvor langt denne bestyrelse er nået med strategien så det er tydeligt hvilke mål der er værd at tage med videre og hvilke der kan stilles på hylden.**Det pointeres at der skal nye kræfter til i bestyrelsen, men medlemmerne som endnu ikke har været genvalgt, kan stille op igen.**- Malik, Malan, Ross og Karo er interesserede i at genopstille.**Der har været gode erfaringer med at have bestyrelsesmedlemmer med fra Aarhus Universitet, København Universitet og Færøernes Universitet. Det kan man godt fortsætte med.**Det foreslås at der i den næste strategi inkluderes klima og FN’s verdensmål. Derudover skal der også inkluderes fortsat målsætning om udvidelse af campus og nye uddannelser – især nye kandidatuddannelser.**Ane og Rikke vil gerne stille op for at informere potentielle nye studentermedlemmer om hvad det vil sige at være studenterrepræsentant.**Ledelsen vil tage den første vurdering af hvordan der er arbejdet med strategien og målsætningerne. Dette kommer med til næste bestyrelsesmøde hvorefter bestyrelsen kan lave oplæg til den kommende bestyrelse.**Omkring selvevaluering, vil Clement inden næste bestyrelsesmøde rundsende et spørgeskema med spørgsmål om bl.a. hvordan bestyrelsens arbejde har fungeret og hvilke kompetencer bestyrelsen eventuelt har manglet, samt forslag til navne til den kommende bestyrelse.* |
| 11 | Ny lovgivningHvad er ændret, hvilke af vores høringssvar blev lyttet til?Vigtigste ændringer ift. vores høringssvar* Mulighed for genvalg af studenterrepræsentanter i AR og bestyrelse
* Der er lavet ændringer til AR der ”halvt” følger vores anbefalinger. Sammensætningen er således uændret, men beføjelserne er ændret.
* Fristen for krav om Ph.d.-uddannelse for lederstillinger udskudt fra 5 til 10 år.
* Fjernet krav til bestyrelsesformand, om at være bosiddende i Grønland.
* Udskudt krav om udlandsophold under bachelorforløb til kandidatforløb
 | *Det konkluderes at høringssvar betaler sig.* |
| 12 | Nyt møde i første kvartal af 2020Der skal vælges ny bestyrelse 1. marts 2020 | *Der afholdes endnu et fysisk bestyrelsesmøde i 2020, d. 27. februar.* |
| 13 | Eventuelt | *Det skal overvejes om mødet skal afholdes et andet sted, så det er tydeligt at det er et offentligt møde.* |

|  |  |
| --- | --- |
| Formand Minik Rosing |  |
| Næstformand Karo Thomsen Fleischer | *Underskrift* |
| Anne Marie Pahuus | *Underskrift* |
| Bolethe Olsen | *Underskrift* |
| Flemming Nielsen | *Underskrift* |
| Malik Hegelund Olsen | *Underskrift* |
| Malan Marnersdóttir | *Underskrift* |
| Mariia Simonsen | *Underskrift* |
| Ane Carla Møller | *Underskrift* |
| Rikke Østergaard | *Underskrift* |
| Ross A. Virginia | *Underskrift* |
|  | *Underskrift* |